EkBass/fiwiki-20250220-pages-articles huggingface dataset:
Televa

Televa oli valtion omistama tietoliikennealan yritys. Sen toiminta alkoi 1945 Espoon Leppävaarassa, Mäkkylän kaupunginosassa, vaikkakin sen juuret ulottuvat vuoteen 1925 saakka. Vuonna 1974 Televan tuotanto laajeni Äänekoskelle. Yrityksellä oli 1970-luvulla merkittävä rooli digitaalisen DX 200 -puhelinkeskuksen kehittämisessä, josta tuli merkittävä vientituote Nokialle ja jolla oli merkittävä rooli matkapuhelinverkoissakin. == Historia == Puolustusministeriön alaisuuteen perustettiin vuonna 1925 Radiolaboratorio ja radiotyöpaja. Nimi muutettiin puolustusministeriön Sähkölaboratorioksi (Plm SähkL) vuonna 1927. Puolustusministeriö määräsi Sähkölaboratorion ja kaikki viestikorjaamot yhdistettäviksi. Näin syntyi Valtion Sähköpaja 15. huhtikuuta 1945, jota hetkeä pidetään vuonna 1962 Televa-nimiseksi muuttuneen valtion teollisuuslaitoksen perustamisajankohtana. Vuoden 1948 lopussa Valtion Sähköpaja työllisti 275 työntekijää ja 120 toimihenkilöä Helsingissä, Hämeenlinnassa, Turussa ja Kotkassa. Puolustuslaitoksen viestilaitteiden huollon ja korjauksen lisäksi valmistettiin siviilituotteita: laiva- ja hinaajaradioita, luotainvastaanottimia, keskusradioita ja vahvistimia, radioalan mittareita, CB-keskusvaihteita, moottorisuojakytkimiä ja magneetti- istukoita. Vuonna 1976 Valtion Sähköpaja muutettiin osakeyhtiöksi. Näin syntyi Televa Oy, jonka suurin osakkeenomistaja oli Suomen valtio. Muita osakkeenomistajia olivat Outokumpu Oy sekä Valmet Oy. Suomen valtio myi osake- enemmistönsä, 51 %, Oy Nokia Ab:lle vuonna 1981, jolloin syntyi Telenokia Oy.Facta 2001, WSOY 1985, 16. osa, palsta 444 Yhtiö siirtyi kokonaan Nokia Oy:n omistukseen 27.8.1987. Vuonna 1992 yrityksen nimeksi vaihdettiin Nokia Telecommunications. == Lähteet == Luokka:Entiset suomalaiset valtionyhtiöt
Fire and Ice

Fire and Ice on kitaravirtuoosi Yngwie J. Malmsteenin vuonna 1992 julkaisema, kahdeksas soololevy. == Kappaleet == # # # # # # # # # # # # # # == Kokoonpano == *Yngwie J. Malmsteen – kaikki sähkö- ja akustiset kitarat, laulu, sitar, Taurus-bassopedaalit. *Göran Edman – laulu *Bo Werner – rummut ja taustalaulu *Mats Olausson – kosketinsoittimet *Lolo Lännerbäck – huilu *Michael von Knorring – rummut "Leviathan"-kappaleessa == Aiheesta muualla == * * Luokka:Vuoden 1992 albumit Luokka:Yngwie Malmsteenin albumit
Poincarén epäyhtälö

Poincarén epäyhtälö on syntynyt Sobolev-avaruuksien teorian tuloksena ja nimetty ranskalaisen matemaatikon Henri Poincarén mukaan. Epäyhtälön avulla voidaan selvittää funktion rajat käyttämällä sen derivaattojen rajoja ja määrittelyjoukon geometriaa. Mainitut rajat ovat erittäin merkittäviä nykyaikaisen variaatiolaskennan menetelmissä. ==Epäyhtälön määritelmä== Oletetaan, että 1 \leq p \leq \infty, \Omega on prekompakti joukon \mathbb{R}^n avoin osajoukko Lipschitzin reunalla (so. \Omega on avoin, rajoitettu Lipschitz-joukko). Silloin on olemassa vakio C>0 riippuen ainoastaan \Omega:sta ja p:stä siten, että kaikille u \in W^{1, p} (\Omega) :\| u - u_{\Omega} \|_{L^{p} (\Omega)} \leq C \| abla u \|_{L^{p} (\Omega)}, missä :u_{\Omega} = \frac{1}{|\Omega|} \int_{\Omega} u(y) \, \mathrm{d} y on keskiarvo u yli \Omega:n. Luokka:Epäyhtälöt
Muurinsärkijä

Muurinsärkijä eli muurinmurtaja on asejärjestelmä, jota ennen tykkien yleistymistä käytettiin laajasti piiritettävien linnojen ja linnoitusten muurien ja porttien murtamiseen. Muurinmurtaja oli yksinkertaisimmillaan puunrunko, joka ripustettiin telineeseen ketjujen varaan. Yleensä puunrunko oli raudoitettu tai siinä oli ainakin metallipää. Usein muurinmurtaja sisälsi myös jonkinlaisen suojan sitä käyttäville sotilaille. Assyrialaiset kehittivät 800-luvulla eaa. tiettävästi ensimmäiset tehokkaat muurinmurtajat.Malkki ym. Muurinmurtaja vietiin murrettavaan kohtaan, tavallisimmin portille. Murtajaa käsitteli riittävä määrä miehiä, jotka vetivät runkoa taaksepäin ja sitten sen annettiin liikevoimansa avulla iskeä. Menetelmä oli tehokas vahvojakin portteja vastaan, mutta sen torjuminenkin oli helppoa. Torjuntaan voitiin käyttää esimerkiksi kuumaa pien ja maaöljyn sekoitusta, jota kaadettiin muureilla olevista isoista padoista vihollisten päälle. Seos oli herkästi syttyvää. Esimerkiksi Raaseporin linnan muureissa on yhä jälkiä muurien huipulta kaadetusta pikiseoksesta. Muurinmurtaja syrjäytyi lopullisesti 1700-luvulla, kun tykit ja erilaiset ruutiin perustuvat räjäytysmenetelmät olivat kehittyneet riittävästi. ==Lähteet== * Estlander - Hietakari: Jokamiehen maailmanhistoria * ===Viitteet=== Luokka:Piiritysaseet Luokka:Seulonnan keskeiset artikkelit
Higashi-Hien metroasema

Higashi-Hien metroasema () on Fukuokan kaupungin Hakata-kun suuralueella sijaitseva metroasema. Higashi-Hie on viimeinen asema ennen Fukuokan lentoasemaan pääteasemaa Kūkō-linjalla. Asema on avattu 3. maaliskuuta 1993. Asema sijaitsee maan alla kahdessa kerroksessa. Ensimmäisessä kerroksessa on lipunmyynti, poistumistiet ja portit. Poistumisteitä on viisi ja lisäksi yksi hissi. Toisessa kerroksessa maan alla sijaitsevat laiturit. Higashi-Hien yläpuolella on Higashi-Hien risteys, josta on yhteys mm. kansallisille moottoriteille. Aseman lähistöllä sijaitsevat muun muassa: * Nishi Nippon pankin kaksi toimistoa * Toufukuokan lukio * Hakatan kansalaiskeskus * Sannōn puisto * Hakatan liikuntakeskus * Fukuokan kunnallinen Harumitsun peruskoulu (ala- ja yläasteet) ==Aiheesta muualla== * Higashi-Hie - aseman kotisivu Luokka:Kūkō-linja
Aikavaativuusluokka

Aikavaativuusluokka on tietojenkäsittelytieteen käsite, joka kuvaa funktion tai algoritmin ajallista käyttäytymistä, usein syötteen koon n funktiona. Erityisesti vakiotermit ja -kertoimet jätetään näistä pois, jolloin luokasta näkee nopeasti, kuinka nopeasti aikavaatimukset kasvavat suhteessa syötteen kokoon. == Määritelmä == Olkoon funktio f(n) tarkasteltava aikavaativuusluokka. Jos funktio g(n) kuvaa tarkasteltavan funktion aikakäyttäytymistä, niin silloin on olemassa jotkin positiiviset vakiot a, b ja n_0 siten, että :af(n) \le g(n) \le bf(n) aina, kun n > n_0. == Esimerkkejä == Algoritmi Aikavaativuusluokka Useimpien lajitteluongelmien optimaalinen ratkaisu n log(n) Puolitushaku, etsintä sopivasta puurakenteesta log(n) Kauppamatkustajan ongelma, optimaalinen ratkaisu c^n Kauppamatkustajan ongelman optimaalinen ratkaisu brute-force menetelmällä n! Luokka:Tietojenkäsittelyteoria Luokka:Seulonnan keskeiset artikkelit
Gionin metroasema

Gionin metroasema () on Fukuokan kaupungin Hakata-kun suuralueella sijaitseva metroasema. Gionin asema on kymmenes asema Kūkō-linjalla. Asema on avattu 20. huhtikuuta 1982. Asema on yhteydessä Hakatan asemaan myös tunnelilla, jossa on maksullinen pysäköinti polkupyörille. Gionin asema sijaitsee tärkeällä business-alueella ja sen ympäristössä sijaitsee useita suuria toimistorakennuksia, joissa suuret yritykset pitävät majaansa. Aseman läheisyydessä sijaitsevat mm.: * Canal City Hakata * Punaisen Ristin verenluovutuskeskus * Fukuoka Fashion -muotiyrityksien rakennus * TVQ Kyūshū -TV-aseman päätoimisto * Fukuokan teollisuus- ja kauppaneuvoston toimisto * Hakatan suuralueen kaupungintalo * Hakatan pääpoliisiasema * Kushidan temppeli (šintolainen) * Shōten temppeli (buddhalainen) * Fukuokan kunnallinen sairaanhoitajakoulu ==Aiheesta muualla== * Gion - aseman kotisivut Luokka:Kūkō-linja
Javier Arizmendi

Ángel Javier Arizmendi de Lucas (s. 3. maaliskuuta 1984 Madrid, Madridin maakunta, Espanja) on espanjalainen jalkapalloilija. Hän edusti Espanjan korkeimmalla sarjatasolla Primera Divisiónissa useita eri seuroja ja voitti Espanjan cupin Valencian joukkueessa vuonna 2008. Hän oli pelipaikaltaan hyökkääjä. == Seurajoukkueura == Arizmendi on Atlético Madridin kasvatti ja debytoi seuran edustusjoukkueessa 15. helmikuuta 2004 Barcelonaa vastaan. Kauden 2004–2005 hän pelasi lainassa Racing Santanderissa. Kaudeksi 2005–2006 Arizmendi palasi takaisin Atléticoon, mutta pelasi vain yhden ottelun, ja tammikuussa 2006 hänet myytiin Deportivo La Coruñaan. Kauden 2007–2008 alla Arizmendi siirtyi viisivuotisella sopimuksella Valenciaan. 12\. elokuuta 2008 Arizmendi siirtyi 4 miljoonan euron siirtosummalla Real Zaragozaan kuusivuotisella sopimuksella. Hän kuului ensimmäisellä kaudellaan joukkueen runkopelaajiin ja viimeisteli 38 ottelussa yhdeksän maalia. 30\. kesäkuuta 2010 Arizmendi teki kuusivuotisen sopimuksen madridilaisseura Getafen kanssa. Kaudeksi 2011–2012 hänet lainattiin sveitsiläiseen Neuchâtel Xamaxiin, jota valmensi hänelle jo Deportivosta tuttu Joaquín Caparrós. Arizmendi palasi Getafeen kuitenkin jo tammikuussa 2012 sveitsiläisseuran ajauduttua talousvaikeuksiin ja lopulta konkurssiin. == Maajoukkueura == Arizmendi oli mukana vuoden 2003 nuorten maailmanmestaruuskilpailuissa ja ratkaisi Kanadaa vastaan pelatun puolivälieräottelun Espanjan hyväksi jatkoaikamaalillaan tultuaan vaihdosta kentälle 10 minuuttia aiemmin. Ensiesiintymisensä Espanjan A-maajoukkueessa Arizmendi teki harjoitusottelussa Englantia vastaan 7. helmikuuta 2007. == Lähteet == == Aiheesta muualla == * Javier Arizmendin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Verkkosyöte

Verkkosyöte on päivittyvän tiedon välitystapa. Nimensä mukaisesti sitä yleensä käytetään World Wide Webissä. Sisällöntuottaja syndikoi tuottamansa tiedon syötetiedostomuodossa, ja mahdollistaa sen tilaamisen. Sisällön käyttäjä aggregoi tiedon käyttämällä lukijaohjelmaa (muita termejä lukija, aggregaattori, syötteenlukija, feed-lukija tai uutistenlukija). Lukijaohjelmia on monen tyyppisiä: se voi olla paitsi oma ohjelmansa (esimerkiksi RSSOwl), myös esimerkiksi selaimen sisään rakennettu lukija (esimerkiksi Mozilla Firefoxin ”Live Bookmarks”) tai selainlaajennus. Lukijoita on myös toteutettu web-sivustoina, esimerkiksi Bloglines ja Google Reader, ja monet nykyiset käyttäjän muokattavissa olevat portaalit (esimerkiksi My Yahoo! ja iGoogle) tukevat syötteitä. Yleisimmät syötteiden tiedostomuodot ovat RSS ja Atom. Syndikoinnin etuna on, että käyttäjä voi lukijaohjelman avulla seurata helposti esimerkiksi kymmenien uutissivustojen ja blogien päivityksiä, ilman että niiden päivityksiä tarvitsee erikseen käydä tutkimassa. Syötemuodot myös tukevat HTML:n käyttöä, joten niiden avulla voidaan tarjota kokonaisia artikkeleja kuvineen. Lisäksi ne mahdollistavat muidenkin mediaelementtien käytön; esimerkiksi podcasting pohjautuu juuri tähän. Sähköpostin kautta lähetettäviin automaattipäivityksiin verrattuna niillä on se etu, että käyttäjän ei tarvitse antaa sähköpostiosoitettaan, ja seuraamisen lopettaminen onnistuu ilman erillistä komentoa. Luokka:World Wide Web
Alppihiihdon maailmanmestaruuskilpailut 1996

33\. alppihiihdon maailmanmestaruuskilpailut järjestettiin Espanjan Sierra Nevadassa 12.–25. helmikuuta 1996. Kisat oli tarkoitus järjestää jo edellisenä vuonna, mutta lumen puutteen vuoksi ne jouduttiin siirtämään. FIS teki päätöksen vuoden 1995 kisojen peruuttamisesta 26. tammikuuta 1995. Kilpailujen oli ollut tarkoitus alkaa neljä päivää myöhemmin. == Miehet == === Syöksylasku === Sija Maa Kilpailija Aika 1 Patrick Ortlieb 2.00,17 2 Kristian Ghedina 2.00,44 3 Luc Alphand 2.00,45 4 Lasse Kjus 2.00,64 5 Brian Stemmle 2.00,92 6 Günther Mader 2.01,28 === Supersuurpujottelu === Sija Maa Kilpailija Aika 1 Atle Skårdal 1.21,80 2 Patrik Järbyn 1.22,09 3 Kjetil André Aamodt 1.22,11 4 Janne Leskinen 1.22,37 5 Patrick Wirth 1.22,48 6 Lasse Kjus 1.22,57 === Suurpujottelu === Sija Maa Kilpailija Aika 1 Alberto Tomba 1.58,63 2 Urs Kälin 1.59,07 3 Michael von Grünigen 1.59,45 4 Lasse Kjus 1.59,51 5 Steve Locher 2.00,62 6 Christian Mayer 2.01,11 === Pujottelu === Sija Maa Kilpailija Aika 1 Alberto Tomba 1.42,26 2 Mario Reiter 1.42,57 3 Michael von Grünigen 1.42,81 4 Andrea Zinsli 1.43,48 5 Andrej Miklavc 1.43,76 6 Sébastien Amiez 1.43,79 === Alppiyhdistetty === Sija Maa Kilpailija Aika 1 Marc Girardelli 3.31,95 2 Lasse Kjus 3.32,20 3 Günther Mader 3.32,93 4 Mario Reiter 3.32,99 5 Mitja Kunc 3.33,42 6 Kjetil André Aamodt 3.34,29 == Naiset == === Syöksylasku === Sija Maa Kilpailija Aika 1 Picabo Street 1.54,06 2 Katja Seizinger 1.54,63 3 Hilary Lindh 1.54,70 4 Kate Pace 1.54,71 5 Megan Gerety 1.54,95 6 Isolde Kostner 1.55,04 === Supersuurpujottelu === Sija Maa Kilpailija Aika 1 Isolde Kostner 1.21,00 2 Heidi Zurbriggen 1.21,66 3 Picabo Street 1.21,71 4 Barbara Merlin 1.21,80 5 Hilary Lindh 1.21,82 6 Ingeborg Helen Marken 1.22,22 === Suurpujottelu === Sija Maa Kilpailija Aika 1 Deborah Compagnoni 2.10,74 2 Karin Roten 2.11,09 3 Martina Ertl 2.11,44 4 Anita Wachter 2.11,90 5 Katja Seizinger 2.11,92 6 Isolde Kostner 2.12,17 === Pujottelu === Sija Maa Kilpailija Aika 1 Pernilla Wiberg 1.31,46 2 Patricia Chauvet 1.32,32 3 Urška Hrovat 1.32,33 4 Claudia Riegler 1.32,42 5 Ingrid Salvenmoser 1.32,54 6 Kristina Andersson 1.32,64 === Alppiyhdistetty === Sija Maa Kilpailija Aika 1 Pernilla Wiberg 3.19,68 2 Anita Wachter 3.21,73 3 Marianne Kjørstad 3.22,35 4 Renate Götschl 3.22,65 5 Katja Seizinger 3.22,82 6 Ingeborg Helen Marken 3.22,83 == Mitalitaulukko == 1 4 1 0 5 2 2 1 0 3 3 1 2 1 4 4 1 1 2 4 5 1 0 2 3 6 1 0 0 1 7 0 3 2 5 8 0 1 1 2 8 0 1 1 2 10 0 0 1 1 Yhteensä Yhteensä 10 10 10 30 == Lähteet == * FIS:n tietokanta === Viitteet === 1996 Luokka:Vuoden 1996 urheilu Luokka:Espanjan urheilu Luokka:Monachil
ASIO

ASIO (Audio Stream Input/Output) on Steinbergin kehittämä ohjelmointirajapinta tietokoneen äänikortin ja sitä käyttävän sovelluksen väliseen kommunikaatioon Windows- ja Mac OS -käyttöjärjestelmissä. ASIO-standardin mukaiset laiteajurit kiertävät käyttöjärjestelmän omat ajurit ja äänenmiksausmekanismit ja tarjoavat näin potentiaalisesti matalamman latenssin ääntä tallennettaessa ja käsiteltäessä. ==Lähteet== ==Aiheesta muualla== * ASIO SDK Steinbergin sivuilla Luokka:Ohjelmointirajapinnat Luokka:Ääniohjelmistot
Wat Phra Kaeo

Wat Phra Kaeo eli Smaragdibuddhan temppeli, viralliselta nimeltään Wat Phra Sri Rattana Satsadaram () on yksi osa Thaimaan Bangkokissa sijaitsevasta Suuresta palatsista. Wat Phra Kaeon temppeli ja läheinen kuninkaallinen valtaistuinsali ovat Thaimaan merkittävimpiä rakennuksia. Itse Buddhan patsas, jonka mukaan temppeli on saanut nimensä, on vain 75 senttimetriä korkea, ja se on valmistettu jadesta. Thaimaalaiset uskovat, että niin kauan kun patsas on heidän hallussaan, Thaimaa on turvassa. == Aiheesta muualla == Luokka:Thaimaan buddhalaiset temppelit Luokka:Bangkokin rakennukset ja rakennelmat
Puskurivyöhyke

Maantieteessä termillä puskurivyöhyke tarkoitetaan mitä tahansa vyöhykettä, joka mistä syystä tahansa, erottaa kaksi tai useampia alueita toisistaan. Tyypillisiä puskurivyöhykkeitä ovat demilitarisoidut alueet, jotkin rajoitusten helpotusvyöhykkeet ja vihervyöhykkeet. Puskurivyöhykkeitä voidaan perustaa esimerkiksi väkivallan estämiseksi, luonnon suojelemiseksi, asuin- tai kauppa-alueiden suojelemiseksi teollisuusonnettomuuksilta tai luonnonmullistuksilta, tai vankien pakoaikomusten estämiseksi. ==Katso myös== *Puskurivaltio Luokka:Poliittinen maantiede Luokka:Poliittiset käsitteet
Talviuni

Talviuni on eläimellä yli talven kestävää unta. Se on joidenkin eläinlajien keino sopeutua talven ravintopulaan. Tyypillisiä talviunta nukkuvia nisäkkäitä ovat muun muassa karhu ja mäyrä. Talviunta nukkuvan ruumiinlämpö laskee muutamalla asteella ja elintoiminnot hidastuvat vähäisesti, sydämen lyöntitiheys saattaa pienentyä ja hengitys hieman hidastua. Eläimet lakkaavat ulostamasta ja virtsaamasta ja selviytyvät ravinnotta. Energiaa ne saavat koko kesän ja syksyn ajan keräämiensä rasvavarastojen avulla. Talviunta nukkuvilla eläimillä on erityinen ruskearasvakerros, joka puuttuu tavallisilta nisäkkäiltä kokonaan. Kerätty rasvakerros saattaa kattaa jopa kolmanneksen koko eläimen painosta, joskus jopa enemmän. Eläin pesiytyy muun muassa luolaan, juurakoihin tai vaikkapa itse kaivamaansa koloon, johon se paneutuu talviuneensa, se menee mahdollisimman pieneen kerään ns. sikiöasentoon, jotta kaikki mahdollinen lämpöenergia pysyisi sen käytettävissä. Talviuni on tavallista syvempi unitila, josta herääminen on mahdollista ulkoisten häiriöiden tai talvehtimisolosuhteissa tapahtuvien muutosten seurauksena. Talviuni ei kuitenkaan ole yhtä syvää kuin talvihorros, jossa eläimen ruumiinlämpö laskee paljon enemmän. == Katso myös == * Kesähorros ==Lähteet== Luokka:Eläintiede Luokka:Talvi
Gaius Fulvius Plautianus

Gaius Fulvius Plautianus (kuoli ? 22. tammikuuta 205) oli pretoriaanikaartin prefekti 197–205 ja keisari Septimius Severuksen serkku. Plautianus kuului Fulvius-sukuun. Severus oli hänen serkkunsa äidin puolelta. Plautianus oli kotoisin Leptis Magnasta kuten Severuskin. Vuonna 197 Severus teki serkustaan pretoriaanikaartin prefekti. Hän kunnioitti serkkuaan myöhemmin myös paikalla senaatissa. Plautianus toimi myös konsulina vuonna 203. Plautianus oli heti keisarin jälkeen Rooman vaikutusvaltaisin henkilö. Vuonna 202 Plautianuksen tytär Publia Fulvia Plautilla meni naimisiin Severuksen pojan Bassianuksen kanssa. Pian Plautianus ja Bassianus riitaantuivat. Herodianoksen mukaan Plautianus alkoi juonitella Severuksen perhettä vastaan. Dio Cassiuksen mukaan salajuoni oli Bassianuksen sepittämä. Plautianus tuomittiin kuitenkin kuolemaan ja hänen omaisuutensa takavarikoitiin. Luokka:Pretoriaaniprefektit Luokka:Syntymävuosi tuntematon Luokka:Vuonna 205 kuolleet
Tallulah Bankhead

Tallulah Brockman Bankhead (31. tammikuuta 1902 – 12. joulukuuta 1968) oli yhdysvaltalainen näyttelijä ja talk show -juontaja. ==Lapsuus== Bankhead syntyi Huntsvillessä Alabamassa 31. tammikuuta vuonna 1902. Hänen isänsä oli William B. Bankhead, joka edusti demokraatteja Yhdysvaltain kongressin edustajainhuoneessa. Myös hänen setänsä ja isoisänsä olivat olleet mukana politiikassa; kumpikin oli aikanaan ollut senaatissa. Hekin olivat puoluekannaltaan demokraatteja. Bankheadin äiti kuoli synnyttäessään tytärtään. Bankheadia kierrätettiin monessa eri oppilaitoksessa. Hän jopa vietti vuoden katolisessa koulussa, vaikka ei katolinen ollutkaan. ==Ura== 15-vuotiaana Bankhead muutti perheineen New Yorkiin, ja alkoi saada pieniä rooleja. Hänen ensimmäinen elokuvansa oli The Squab Farm vuodelta 1917. Bankhead tuli työnsä ulkopuolella tunnetuksi kovana juhlijana. Hän myös kokeili tänä aikana kokaiinia ja marijuanaa. Alkoholin hän jätti rauhaan. Vuonna 1923 Bankhead teki debyyttinsä Lontoon teatterilavoilla. Bankhead esiintyi yli 12 näytelmässä seuraavan kahdeksan vuoden aikana. Hän myös esiintyi New York Cityn Broadwaylla Pulitzer-palkitussa They Knew What They Wanted-näytelmässä. Tämä rooli teki Bankheadista kuuluisan. Hän palasi Britanniaan, ja vuosikymmenen loppuun mennessä hänestä oli tullut Englannin kuuluisin naisnäyttelijä. Vuonna 1931 hän palasi takaisin kotimaahansa saatuaan sopimuksen Paramount-yhtiön kanssa. Ura ei kuitenkaan lähtenyt käyntiin kuten oli suunniteltu, vaan kriitikot tyrmäsivät Bankheadin suoritukset nopeasti. Bankhead tuli kuuluisaksi villeistä juhlistaan, joissa ei ollut mitään estoja. Hän ei salaillut biseksuaalisuuttaan, ja hänet yhdistettiin moniin sen ajan naisjulkkiksiin. Hänellä kerrotaan olleen suhde muun muassa Greta Garbon ja Marlene Dietrichin kanssa. 1934 hän palasi New Yorkiin. Muutaman seuraavan vuoden ajan hän esiintyi näytelmissä. Hän myös havitteli Scarlett O'Haran roolia elokuvasta Tuulen viemää, mutta menetti mahdollisuutensa rooliin tuottajien todettua hänet liian vanhaksi. Lopulta Vivien Leigh sai osan, ja Bankhead palasi Broadwaylle. Kymmenen vuotta myöhemmin Bankhead sai osan Alfred Hitchcockin elokuvasta Pelastusvene. Tätä pidetään hänen parhaana suorituksenaan valkokankaalla. 1950- ja 1960-luvulla hän jatkoi näyttelemistä Broadwaylla ja teki muutamia rooleja myös elokuvissa. Lisäksi hän juonsi omaa suosittua ohjelmaansa radiossa. Bankhead alkoi saada rooleja lisäksi myös televisiosta. Hän juonsi hetken omaa talk show'taan, jota ei kuitenkaan uusittu toiselle kaudelle. Bankheadin viimeinen elokuva oli brittiläinen kauhuelokuva Die! Die! My Darling! vuodelta 1965. Kaksi vuotta myöhemmin hän esiintyi viimeisen kerran televisiosarjassa Batman. Tallulah Bankhead kuoli New York Cityssä 12. joulukuuta 1968. Hänet on haudattu Marylandin osavaltioon. ==Aiheesta muualla== * * Luokka:Yhdysvaltalaiset näyttelijät Luokka:Yhdysvaltalaiset mykkäelokuvien näyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1902 syntyneet Luokka:Vuonna 1968 kuolleet
Bad Muskau

Bad Muskau (sorbiksi Mužakow), aiemmin Muskau, on kaupunki Saksassa, Saksin osavaltiossa. Bad Muskau sijaitsee Neissen varrella. Joki erottaa Bad Muskaun Puolasta ja Łęknican kaupungista. Bad Muskaussa on arviolta 3 646 asukasta (vuonna 2015) ja sen pinta-ala on 15,35 neliökilometriä. Bad Muskau on kuuluisa lähistöllä sijaitsevasta Muskaunpuistosta, joka jatkuu Puolankin puolelle. Puisto on listattu Unescon maailmanperintöluetteloon. == Historia == Muskau perustettiin 1200-luvulla ja ensimmäinen maininta kaupungista on vuodelta 1249. Muskaun kreivikunta oli Pyhän saksalais-roomalaisen keisarikunnan suurin. Vuoteen 1815 Muskau kuului Saksin vaaliruhtinaan alaisuuteen ja vuoden 1815 jälkeen Preussin valtakuntaan. Vuonna 1945 Muskau jaettiin Neisse-joen mukaan Itä-Saksalle ja Puolalle. Samalla jaettiin kuuluisa Muskaunpuisto. Vuonna 1962 kaupunki muutti nimensä Bad Muskauksi, kun terapeuttinen kylpylä rakennettiin sinne. Vain virallisesti tunnustetut kylpyläkaupungit voivat käyttää Bad-etuliitettä. == Lähteet == == Aiheesta muualla == *Bad Muskaun kotisivut Luokka:Saksin kunnat Luokka:Saksan kaupungit
Ángel López

Ángel David López Ruano eli Ángel (s. 10. maaliskuuta 1981 Las Palmas, Las Palmasin maakunta, Espanja) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa Las Palmasia. Hän pelaa yleensä oikean laitapuolustajan paikalla.Football Lineups: Ángel (Luettu 8. helmikuuta 2007) Pääsarjadebyyttinsä Ángel teki Las Palmasissa kaudella 2000–2001,LFP: Ángel (Luettu 8. helmikuuta 2007) jota ennen hän pelasi seuran B-joukkueessa. Tammikuussa 2003 hän siirtyi Celta Vigoon, jossa hän pelasi seuraavat neljä ja puoli kautta. Celtan pudottua Segunda Divisióniin kauden 2006–2007 päätteeksi Ángel siirtyi Villarrealiin.Villarreal: El Villarreal ficha al defensa internacional Ángel López (Luettu 31. elokuuta 2007) Vuonna 2012 hän siirtyi Real Betisiin. Ensiesiintymisensä Espanjan maajoukkueessa Ángel teki harjoitusottelussa Romaniaa vastaan 15. marraskuuta 2006.Fútbol en la Red: Ángel (Luettu 8. helmikuuta 2007) == Lähteet == == Aiheesta muualla == * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Antti Tykinvalaja

Antti Tykinvalaja (Antti Kallenpoika) on Mika Waltarin luoma kuvitteellinen hahmo historiallisessa romaanissa Mikael Karvajalka ja sen jatko-osassa Mikael Hakim. Hän tulee tarinaan mukaan Mikael Karvajalan ensimmäisen kirjan luvussa yhdeksän vuonna 1517. Rouva Pirjo ottaa hänet suojiinsa, kuten Mikaelin aiemmin. Pojista tulee näin ollen kasvinveljekset. Waltari kuvaa Antin rotevaksi, hidasjärkiseksi, harmaasilmäiseksi maalaispojaksi, päätään Mikael Karvajalkaa pidemmäksi. Hän on köyhistä oloista Laitilan pitäjästä ja on tullut Turkuun sepän oppiin. Antin "isolla ja emolla ei ole muuta rikkautta kuin lapset". Valtavien voimiensa takia Antti joutuu moniin hankaluuksiin, mutta toisaalta ne pelastavat hänet ja Mikaelin monesta kiperästä tilanteesta. Luonteeltaan hän on säyseä, mutta alkoholia juotuaan hän saattaa muuttua aggressiiviseksi. Hänestä tulee tarinan edetessä valiosoturi ja taitava tykinvalaja. Antti seuraa Mikaelia tämän retkillä ympäri Eurooppaa ja Välimeren aluetta, mutta poistuu välillä tarinasta palatakseen Mikaelin seuraan yllättävissä käänteissä. Kuvaillusta älyllisestä heikkolahjaisuudestaan huolimatta Antti oppii useita kieliä ja tekee väliin teräviäkin huomioita. Hän kyseenalaistaa Mikaelin ratkaisuja ja ihmettelee tämän monimutkaisia ajatuksia. Mikael huomaa jo tutustuessaan Anttiin, että tällä on ovela tyhmäksi heittäytymisen taito. Mikaelin mielestä Antti ei tule toimeen pahassa maailmassa ilman häntä, mutta käytännössä tilanne on usein päinvastoin. Mikael Hakimissa Antti saa arabialaisen nimen Antar. Hän joutuu kamppailemaan myös mielenterveys- ja alkoholiongelmien kanssa. Uskonnollisissa asioissa Antin maanläheinen suhtautuminen korostuu jyrkkänä vastakohtana Mikaelin syvääluotaaville pohdiskeluille. == Lähteet == Luokka:Kirjallisuuden henkilöhahmot Luokka:Mika Waltari
Łęknica

Łęknica (, ) on kaupunki Lubuszin voivodikunnassa Länsi-Puolassa. Se sijaitsee Neisse-joen varrella vastapäätä saksalaista Bad Muskauta. Łęknican pinta-ala on 16,4 neliökilometriä ja siellä asui vuoden 2019 arvion mukaan 2 631 asukasta. Kaupungin läheisyydessä sijaitsee osa Unescon maailmanperintöluettelon kohdetta Muskaunpuistoa. == Historia == Łęknican kylä on mainittu ensimmäisen kerran vuonna 1595, jolloin sijaitsi Neissen molemmin puolin. Kylä kuului Muskaun kaupunkiin. 1800-luvulla Łęknica tuli tunnetuksi teollisuuspaikkakuntana. Toisen maailmansodan jälkeen perustettiin Łęknican kunta, joka kuului Puolaan. Vuonna 1969 Łęknica sai kaupunginoikeudet. == Lähteet == == Aiheesta muualla == *Kaupungin kotisivut Luokka:Lubuszin voivodikunnan kaupungit‎
Milton Acorn

Milton James Rhode Acorn (30. maaliskuuta 1923 Charlottetown, Kanada – 20. elokuuta 1986 Charlottetown, Kanada) oli kanadalainen runoilija, prosaisti ja näytelmäkirjailija. Acorn syntyi Charlottetownissa Prinssi Edwardin saarella ja oli vammautunut toisen maailmansodan veteraani. Hän muutti Montréaliin 1956. Acorn oli mukana perustamassa The Georgia Straight -lehteä vuonna 1967. Hänelle myönnettiin Kanadan runopalkinto 1970 ja kenraalikuvernöörin kirjallisuuspalkinto 1976. Acorn kuoli sydänvian ja diabeettisten komplikaatioihin Charlottetownissa 63-vuotiaana. == Lähteet == == Aiheesta muualla == * Milton Acorn , muun muassa elämäkertatietoja ja tuotantoa Luokka:Kanadalaiset runoilijat Luokka:Kanadalaiset näytelmäkirjailijat Luokka:Vuonna 1923 syntyneet Luokka:Vuonna 1986 kuolleet
Kalajauho

Kalajauho on joko kokonaisesta kalasta tai ruokakalan perkuujätteistä keittämällä, puristamalla, kuivaamalla ja lopuksi jauhamalla valmistettu teollisuustuote, jota käytetään ensi sijassa kasvatetun kalan ja karjan rehuna. Lopputuotteena on ruskea jauho tai pelletit. Puristusvaiheessa kalasta poistetaan rasva ja saadaan kalaöljyä, joka voidaankin katsoa kalajauhoteollisuuden toiseksi päätuotteeksi. ==Tuotantomäärät== Maailman kalajauhon tuotanto vuonna 2005 oli noin 6,2 miljoonaa tonnia ja kalaöljytuotanto noin 0,9 miljoonaa tonnia. Lähes puolet kalajauhotuotannosta tuli Etelä-Amerikan Tyynenmeren rannikolta Perusta (33 %) ja Chilestä (13 %); seuraavaksi tärkein tuotantoalue on Kaukoitä (Thaimaa, Kiina, Japani, yhteensä 15 %). Euroopan kärkimaat ovat Tanska, Islanti ja Norja (yhteensä 9 %). Etelä- Amerikan saaliissa on ollut suuria heilahteluja El Niño –sääilmiön takia; silti maailman kokonaistuotantomäärä on pysynyt jokseenkin vakaana viimeisten 20 vuoden ajan. ==Raaka-aineet== Kalajauhoa valmistetaan enimmäkseen varta vasten pyydetystä ulappaveden kalasta, joka on joko liian pientä ihmisravinnoksi tai jää käyttämättä markkinoiden puuttuessa. Toinen tärkeä raaka-aineen lähde ovat ruokakalan, kuten esimerkiksi turskan, perkuujätteet. Rehukalaksi käytettävän ulappakalan troolipyynti on viime vuosikymmeninä noussut keskeiseksi valtamerikalastuksen muodoksi. Esimerkiksi Koillis- Atlantilla teollisuuskalaksi pyydettävän mustakitaturskan saaliit ovat suuremmat kuin minkään muun kalan; Pohjanmeren kalastuksen kokonaissaaliista yli puolet oli kalajauhoksi prosessoitua tuulenkalaa. EU:ssa Tanskaa lukuun ottamatta kalajauhoa kuitenkin tuotetaan lähinnä perkuujätteistä. Etelä- Amerikan länsirannikolla, joka siis on tärkein rehukalan kalastusalue, ensisijaiset saaliskalat ovat perunsardelli (Engraulis ringens), perunpiikkimakrilli (Trachurus murphyi) ja chilensilli (Stangomera bentincki). Euroopassa tärkeimmät kalajauhon lähteet ovat villakuore, mustakitaturska, tuulenkalat, kilohaili, harmaaturska ja silli. Kalajauhoksi vuosittain käytetty kokonaiskalamäärä 2000-luvun alussa oli 30–35 miljoonaa tonnia (kuivaamattomana), joka on noin kolmannes maailman kaikesta kalansaaliista. Kalanviljely puolestaan tuotti noin 45 miljoonaa tonnia eli 43 % ihmisravinnoksi käytetystä määrästä. ==Kalajauhon käyttö== Kalajauhosta suurin osa käytetään kalanrehuna vesiviljelyssä (v. 2003 53 %, v. 2005 46 %; kalaöljystä osuus on noin 87 %). Sianrehuksi käytetään 24 %, siipikarjan rehuksi 22 % ja lemmikkieläimet saavat myös osansa. Kalajauhon käyttö märehtijöiden rehussa on EU:ssa kielletty vuodesta 2001 lähtien hullun lehmän tautiin (BSE) liittyen. Kalajauho itse ei aiheuta BSE-riskiä, mutta väärinkäytösten tai sekaannusten välttämiseksi kaikki eläinperäinen rehu on kielletty. ==Lähteet== *FIN: Fishmeal Information Network *FAO Newsroom 4 September 2006 Luokka:Rehu Luokka:Kalastus Luokka:Elintarviketeollisuus Luokka:Kala- ja äyriäistuotteet
Pleasure to Kill

Pleasure to Kill on thrash metal -yhtye Kreatorin vuonna 1986 julkaistu toinen albumi. Albumi on yleisilmeeltään todella väkivaltainen, nopeatempoinen ja aggressiivinen ja sisältää paikoitellen jopa death metalisia aineksia. Pleasure to Kill lasketaan usein yhdeksi 1980-luvun merkittävimmistä thrash metal -albumeista, yhdessä mm. Slayerin Reign in Bloodin ja Metallican Master of Puppetsin kanssa. == Kappaleet == # # # # # # # # # == Kokoonpano == *Mille Petrozza – laulu, kitarat *Jürgen Reil – rummut, laulu *Rob Fioretti – basso == Aiheesta muualla == * * Luokka:Kreatorin albumit Luokka:Vuoden 1986 albumit
Henrik Othman

Hans Henrik Othman (s. 16. heinäkuuta 1955 Turku) on suomalainen toimittaja ja kriitikko. Othman oli Jakobstads Tidning -lehden päätoimittaja vuosina 2006–2008, ja vuodesta 2008 hän on ollut Österbottens Tidningin päätoimittaja.Kuka kukin on 2011, s. 709. Helsinki 2011. ISBN 978-951-1-24712-8 Tätä ennen hän toimi kulttuuritoimittajana. Vuonna 2016 hän sai Topelius-palkinnon. ==Lähteet== Luokka:Suomalaiset päätoimittajat Luokka:Vuonna 1955 syntyneet Luokka:Elävät henkilöt
Endless Pain

Endless Pain on thrash metal -yhtye Kreatorin vuonna 1985 julkaistu esikoisalbumi. Se on yhtyeen levyistä ainoa, jossa on havaittavissa black metal -vaikutteita. == Kappaleet == # # # # # # # # # # == Kokoonpano == * Mille Petrozza – laulu, kitarat * Jürgen Reil – rummut, laulu * Rob Fioretti – basso == Aiheesta muualla == * * Luokka:Vuoden 1985 albumit Luokka:Vuoden 1985 esikoisalbumit Luokka:Kreatorin albumit
Skädäm

Skädäm on suomalainen rock-yhtye. Yhtye perustettiin Kauhajoella vuonna 1984, ja se voitti vuonna 1985 Rock-Kuningas-kilpailun. Skädämin tunnetuin kappale on ”Katujen kuningatar”. Yhtye hajosi vuonna 1987 mutta teki paluun esiintymislavoille vuonna 1997 ja esiintyi siitä lähtien harvakseltaan aina vuoteen 2018 saakka, jonka jälkeen yhtye julkisti tekevänsä täysimittaisen paluun uusien julkaisujen myötä. Yhtye julkaisi vuonna 2019 uuden singlen ensi kertaa sitten vuoden 1986. Kyseisen julkaisun jälkeen Skädämiltä ollaan kuultu useita uusia kappaleita, viimeisimpänä keväällä 2022 päivänvalon nähnyt single ”Tien päällä taas”. Skädämin alkuperäiskokoonpanosta on yhtyeen nykymiehistössä jäljellä kolme jäsentä; solisti ja keulakuva Jukka ”Frogley” Mänty-Sorvari, rumpali ja solisti-Jukan veli Esko ”Eepo” Mänty-Sorvari, sekä kitaristi Pasi Tuovinen. Toinen alkuperäiskitaristeista, Jukka ”Riitis” Riitaluoma, erosi virallisesta kokoonapanosta vuoden 2018 lopulla, mutta toimii edelleen yhtyeen taustalla laulunkirjoittajana ja tuottajana. == Kokoonpano == === Alkuperäiskokoonpano (1984–1987) === * Jukka ”Frogley” Mänty-Sorvari (laulu) * Jukka ”Riitis” Riitaluoma (kitara ja taustalaulu) * Pasi ”Ensio” Tuovinen (kitara) * Jukka ”Örtsi” Ojala (basso) * Esko ”Eepo” Mänty-Sorvari (rummut) === Live-kokoonpano (1997–2011) === * Jukka ”Frogley” Mänty-Sorvari (laulu) * Jukka ”Riitis” Riitaluoma (kitara ja taustalaulu) * Pasi ”Ensio” Tuovinen (kitara) * Jukka ”Örtsi” Ojala (basso) * Esko ”Eepo” Mänty-Sorvari (rummut) * Juha ”Junnu” Kinnunen (koskettimet) === Live- kokoonpano (2018) === * Jukka ”Frogley” Mänty-Sorvari (laulu) * Jukka ”Riitis” Riitaluoma (kitara ja taustalaulu) * Pasi ”Ensio” Tuovinen (kitara) * Teemu Broman (basso) * Esko ”Eepo” Mänty-Sorvari (rummut) * Juha ”Junnu” Kinnunen (koskettimet) === Uudistunut kokoonpano (2019–2020) === * Jukka ”Frogley” Mänty-Sorvari (laulu) * Asko ”Daffy” Terävä (kitara) * Pasi ”Ensio” Tuovinen (kitara) * Miikka Salonen (basso) * Esko ”Eepo” Mänty-Sorvari (rummut) * Jani Kemppinen (koskettimet) === Nykyinen kokoonpano (2020–) === * Jukka ”Frogley” Mänty-Sorvari (laulu) * Asko ”Daffy” Terävä (kitara) * Pasi ”Ensio” Tuovinen (kitara) * Miikka Salonen (basso) * Esko ”Eepo” Mänty-Sorvari (rummut) * Juha ”Junnu” Kinnunen (koskettimet) == Diskografia == === Studioalbumit === * Mustat joutsenet (1986) === Singlet === * ”Katujen kuningatar / Tuuli” (1986) * ”Silmissäs on taikaa / Saku Sammakko” (1986) * ”Sydän sykkii / Vielä jää” (1986) * ”Älä lähde pois / Ilman sua” (1986) * ”Kaipuu” (2019) * ”Maria” (2019) * ”Tää sydän” (2021) * ”Tien päällä taas” (2022) == Katso myös == * Jukka ”Frogley” Mänty-Sorvari == Lähteet == * === Viitteet === == Aiheesta muualla == * Jukka ”Frogley” Mänty-Sorvarin kotisivusto (arkistoitu 13.12.2007) * Skädäm esittää kappaleen "Älä lähde pois" Hittimittari- ohjelmassa 9.1.1986 Yle Areena Luokka:Suomalaiset rockyhtyeet Luokka:1980-luvun suomalaiset yhtyeet ja sooloartistit
Bon Phan

Bon "John" Phan (s. 10. lokakuuta 1974 Đà Nẵng, Vietnam) on vietnamilaissyntyinen yhdysvaltalainen pokeriammattilainen. Hänen lempinimensä on "The Razor". Turnauspokeriin erikoistuneella Phanilla on kaksi World Series of Poker -ranneketta ja yksi World Poker Tour -voitto. Ensimmäisen World Series of Poker -voittonsa Phan saavutti vuonna 2008 3 000 dollarin no limit -turnauksessa. Ykköspalkinto oli 434 789 dollaria. Vain viikkoa myöhemmin hän voitti toisen rannekkeensa 2500 dollarin 2-7 triple draw lowball -turnauksesta ansaiten 151 911\. WSOP:n aikana pelatussa WPT:n Bellagio Cupissa hän oli finaalipöydässä sijoittuen viidenneksi. Elokuussa 2008 Phan oli neljännen kerran WPT:n finaalipöydässä. Nyt Phan saavutti Legends of Poker -turnauksen voiton ja uransa suurimman voittosumman, 1 091 428 dollaria. Phan on ollut myös kaksi kertaa toinen WSOP:n no limit hold'em -turnauksissa: vuonna 2006 1 000 dollarin sisäänoston (ansaitsi kakkostilastaan 289 389 dollaria) ja 2007 2 500 dollarin sisäänoston (330 846 dollaria) turnauksissa. Turnauksien voittajina olivat Jon Friedberg ja Francois Safieddine. Phanin uran rahakkain saavutus oli pitkään World Poker Tourin kolmannen tuotantokauden mestaruusturnauksen neljäs tila. Tuan Len voittamassa kisassa hän ansaitsi 518 920 dollaria. Phan on voittanut useita merkittäviä hold'em-turnauksia kuten Festa al Lago II:n 3 000 dollarin sisäänoston turnauksen heinäkuussa 2004 (voittosumma 189 900 dollaria), L.A. Poker Classicin 2 425 dollarin turnauksen helmikuussa 2005 (300 578 dollaria) ja Ultimate Poker Challengen 5 000 dollarin turnauksen heinäkuussa 2005 (47 000 dollaria). Phan valittiin CardPlayer-lehden vuoden pelaajaksi 2008. Tammikuuta 2010 Phanin pokeriuran turnausansiot ylittivät 5,3 miljoonaa dollaria. == Lähteet == == Aiheesta muualla == * Viralliset kotisivut * * Luokka:Yhdysvaltalaiset pokerinpelaajat Luokka:Vuonna 1974 syntyneet Luokka:Elävät henkilöt
Snuff the Punk

Snuff The Punk on Rock-yhtye P.O.D.:n ensimmäinen albumi. Se julkaistiin vuonna 1994. Levystä julkaistiin re-masteroitu versio 1999. Musiikki oli yhdistelmä punkkia ja rokkia. Yhtye halusi ilmaista uskoaan Jumalaa ja Jeesusta kohtaan. Albumi oli ensimmäisiä nu metal-genreen kategorisoituja albumeita. Albumi julkaistiin 25. tammikuuta 1994. Nu metal -pioneerina pidetyn Kornin ensialbumi ilmestyi saman vuoden syksyllä. ==Kappaleet== # "Coming Back" - 3:50 # "Let The Music Do The Talking" - 3:47 # "Draw The Line" - 2:52 # "Who Is Right?" - 3:52 # "Get It Straight" - 3:21 # "Run" - 3:21 # "Snuff The Punk" - 3:06 # "Can You Feel It?" - 4:52 # "Three In The Power of One" - 4:22 # "Every Knee" - 4:20 # "Who's In This House?/Murder" - 7:18 ==Lähteet== Luokka:Vuoden 1994 albumit Luokka:Vuoden 1994 esikoisalbumit Luokka:P.O.D.:n albumit
Management Events

Perustettu: 1994 Perustaja, hallituksen puheenjohtaja: Olli Muurainen Toimitusjohtaja: Jenni Tolonen Toimistot: Amsterdam, Helsinki, Kööpenhamina, München, Tukholma, Oslo, Varsova, Wien, Singapore ja Zürich Päätuotteet: Ylimmän johdon kutsuvierastilaisuudet: \- 600Minutes \- IndustryForum \- ExecutiveForum \- Conference Liikevaihto: 25 MEUR (2011) Henkilökuntaa: 300 Kotisivu: http://www.managementevents.com Management Events Oy on ylimmän johdon kutsuvierastilaisuuksiin ja konferensseihin erikoistunut yritys. Yritys tuo yhteen toimiala- ja toimenkuvakohtaisesti suurimpien organisaatioiden päättäjät. Management Events järjestää vuosittain lähes 200 kutsuvierastilaisuutta ympäri Eurooppaa. Tilaisuudet tarjoavat kutsuvieraille ajankohtaista tietoa, mahdollisuuden verkostoitua keskeisten päättäjien kanssa sekä kohdata johtavat ratkaisuntarjoajat tuleville hankinnoilleen. Yritys toimii Euroopassa ja Aasiassa 11 maassa: Hollanti, Itävalta, Norja, Puola, Ruotsi, Saksa, Suomi, Sveitsi, Tanska, Turkki ja Singapore. Yritys työllistää noin 300 henkeä ja työntekijöiden keski-ikä on 28 vuotta. Yrityksen perustaja, Olli Muurainen, on palkittu muun muassa Suomen Entrepreneur of the Year 2010 -tunnustuksella.http://www.ey.com/FI/fi/Newsroom/News- releases/EOY_20101105_tiedote_EOY_voittaja == Lähteet == Luokka:Suomalaiset tapahtumatuotantoyhtiöt
Stellarium

Stellarium on vapaa ja avoimen lähdekoodin planetaario-ohjelma, joka on lisensoitu GNU General Public Licensellä. Se on saatavilla Linuxille, Windowsille ja macOS:lle. Se käyttää OpenGL-rajapintaa reaaliaikaisen taivaan mallintamiseen. Stellariumin kehitti ranskalainen Fabien Chéreau, joka aloitti projektin kesällä 2001. Muut kehittäjät ovat Robert Spearman, Johannes Gajdosik, Matthew Gates, Nigel Kerr ja Johan Meuris, joka on tehnyt ohjelmaan tähdistökuvat. Stellarium valittiin SourceForgen toukokuun 2006 Kuukauden projektiksi. == Ominaisuudet == === Taivas === * Oletusluettelossa yli 60 000 tähteä. * Lisäluettelossa yli 210 miljoonaa tähteä. * Asterismit ja tähdistöjen kuvat. * 12 eri taivaskulttuuria. * Sumujen kuvat (täysi Messierin luettelo). * Realistinen linnunrata. * Realistinen ilmakehä, auringonlasku ja auringonnousu. * Planeetat ja niiden satelliitit. === Käyttöliittymä === * Voimakas suurennustoiminto. * Ajan kontrollointi. * Monikielinen käyttöliittymä. * Kalansilmäprojektio planetaarioille. * Pallopeiliprojektio omalle planetaariollesi. * Uusi graafinen käyttöliittymä ja monipuoliset näppäinkomennot. * Teleskoopin ohjaus. === Visualisaatio === * Ekvatoriaali- ja atsimutaaliasteikot. * Tähtien tuikkiminen. * Tähdenlennot. * Pimennysten simulointi. * Muokattavat maisemat pallopeiliprojektiolla. === Kustomointi === * Lisäosia, kuten keinotekoiset satelliitit, okulaarinäkymän simulointi, teleskoopin ohjaus ja muuta. * Mahdollisuus lisätä aurinkokunnan kohteita verkkolähteistä... * Lisää omia syvän taivaan kohteita, maisemia, tähdistökuvia, skriptejä... == Kuvagalleria == File:Stellarium 001.jpg|Tähdistökuvia versiossa 0.6.2 File:Stellarium for Java.jpg|Stellarium Javalle (Javahaarukka), versio 0.8.2 File:Stellarium 002.jpg|Versio 0.8.0, käyttöliittymä saksaksi File:Stellarium090.jpg|Versio 0.9.0, käyttöliittymä kreikaksi == Katso myös == * Cartes du Ciel * Celestia == Lähteet == == Aiheesta muualla == * Virallinen sivusto * Ohjelmasta Ilmaisohjelmat.fi- sivulla * Stellarium-wiki * Stellarium-ohjeita suomeksi * FLOSS Manualsin suomenkielinen Stellarium-käyttöopas Luokka:Vapaat ohjelmistot Luokka:Tähtitiede Luokka:Linux-ohjelmat Luokka:Mac OS -ohjelmat Luokka:Windows-ohjelmat
Extreme Aggression

Extreme Aggression on thrash metal -yhtye Kreatorin vuonna 1989 julkaistu neljäs albumi. == Kappaleet == # # # # # # # # # == Kokoonpano == * Mille Petrozza – laulu, kitarat * Jürgen Reil – rummut * Rob Fioretti – basso * Jörg Trzebiatowski – kitarat == Aiheesta muualla == * * Luokka:Kreatorin albumit Luokka:Vuoden 1989 albumit
Pentewere

Pentewere oli Egyptiä hallinneen faaraon Ramses III:n (noin 1194–1153 eaa.) poika. Pentewere oli muinaiseksi egyptiläiseksi hyvin pitkä, 180 cm. Hän oli salaliitossa äitinsä Tejen kanssa isäänsä vastaan. Heitä tukivat melko varmasti työläiset, jotka eivät olleet saaneet palkkaansa faaraolta sekä jotkut hovin jäsenet, sillä jopa hovin jäsenet olivat tyytymättömiä Ramsekseen. Tejellä ei kuitenkaan ollut vaikutusvaltaa hovissa, sillä faaraon ykkösvaimo oli Iset. Myös Isetillä oli poika, tuleva faarao Ramses IV. Penteweren ja hänen äitinsä tavoitteena oli, että Pentewere nousisi valtaistuimelle Ramseksen seuraajaksi. Salaliitto ei onnistunut, ja Ramses III eli vielä niin pitkään että ehti rangaista kaikkia salajuoneen osallistuneita. Historiallisten lähteiden mukaan kaikki juoneen osallistuneet korkea-arvoiset – Pentewere mukaan lukien – pakotettiin tekemään itsemurha. Se oli siihen aikaan kunniakkaampi kuolintapa kuin julkinen teloittaminen. Faaraoiden Egyptissä yleisin teloitustapa oli keihästäminen. Itsemurha tehtiin yleensä myrkyllä. Penteweren äidin kuolintapaa ei tiedetä. Pentewere oli kuollessaan hyvin nuori. Hänellä ei ollut edes puhjennut kaikkia viisaudenhampaita. Penteweren kiireellä palsamoidun ruumiin tutki yhdysvaltalainen egyptologi Bob Brier. Ruumiin puolestaan löysi ranskalainen Gaston Maspero. Ei kuitenkaan ole täysin varmaa, että onko löydetty mies tosiaan Pentewere. ==Aiheesta muualla== *The Mystery of Unknown Man E *Tieteen kuvalehti Luokka:Muinaiset egyptiläiset
Martin E. Ford

Martin E. Ford on amerikkalainen motivaatioteoreetikko. Hän edustaa alan uusinta näkemystä, joka perustuu kognitiiviseen psykologiaan. Kuitenkin se ottaa huomioon toimintaa virittävät tunteet. Motivaatio koostuu hänen mukaansa kolmesta osatekijästä: toiminnan tavoitteesta, selviytymisodotuksista ja tunnelatauksesta. Kaikkien kolmen osatekijän on vaikutettava, jotta motivaatio toimisi parhaiten. Fordin mallin mukaan motivaatio muodostuu vuorovaikutuksessa ympäristön kanssa. Toiminnan tavoitteet: Motivoitu toiminta vaatii tavoitteen, johon yksilö pyrkii; tavoite antaa toiminnalle suunnan ja sisällön. Selviytymisodotukset: Yksilön on uskottava, että hän pystyy saavuttamaan asettamansa päämäärän, ja että ympäristö tarjoaa tähän hyvät mahdollisuudet. Tunteet: Tunteet antavat yksilölle voimaa ponnistella kohti tavoitetta, vaikuttavat tiedonkäsittelyyn ja antavat tietoa toiminnan etenemisestä. Tunteet syntyvät vuorovaikutuksessa ympäristön kanssa. == Lähteet == * WSOY Yksilöllinen ihminen (psykologia 5) * Anttila, Halonen, Kalakoski, Kreivi, Laarni, Paavilainen (2008). Persoona 4. Motivaatio, tunteet ja taitava toiminta. Edita. == Kirjallisuutta == * Ford, M. Motivating humans. Sage 1992. Luokka:Yhdysvaltalaiset psykologit Luokka:Syntymävuosi puuttuu Luokka:Elävät henkilöt
Enemy of God

Enemy of God on thrash metal -yhtye Kreatorin vuonna 2005 julkaistu kahdestoista studioalbumi. == Kappaleet == # # # # # # # # # # # # == Kokoonpano == * Mille Petrozza – laulu, kitarat * Sami Yli-Sirniö – kitarat * Christian Giesler – basso * Jürgen Reil – rummut == Aiheesta muualla == * * Luokka:Kreatorin albumit Luokka:Vuoden 2005 albumit
Chris Björin

Chris Björin on ruotsalainen pokeriammattilainen. Björin on menestynyt World Series of Poker -turnauksissa 1990-luvun alkupuolelta lähtien. Toukokuussa 1991 hän oli toinen WSOP:n $ 1,500 Omaha Pot Limit -turnauksessa. Sen jälkeen hän on voittanut kaksi WSOP-ranneketta. Pääturnauksessa hän on parhaimmillaan ollut yhdeksäs vuonna 1997. Joulukuussa 2006 Björin voitti Fifth Annual Five Diamond World Poker Classicissa käydyn $ 2,500 Seniors No Limit Hold'em -kisan. Hän ansaitsi ykköstilastaan 152 445 dollaria. Vuoden 2007 WSOP:ssa Björin pääsi finaalipöytään kolmessa turnauksessa saavuttaen sijat kolme, neljä ja kuusi. Paras sijoitus tuli 2 500 dollarin H.O.R.S.E.:sta. Marraskuussa 2007 Björinin pokeriuran turnauspalkkiot ylittivät 3,3 miljoonaa dollaria. Hän on kaikkien aikojen eniten liveturnauksista rahaa voittanut ruotsalainen. == WSOP-rannekkeet == Vuosi Turnaus Voittosumma (USD) 1997 $1,500 Pot Limit Omaha 169 200 2000 $3,000 No Limit Hold'em 334 110 == Lähteet == == Aiheesta muualla == * PokerPages.com:n profiili * Poker Player Profiles -profiili Luokka:Ruotsalaiset pokerinpelaajat Luokka:Syntymävuosi puuttuu Luokka:Elävät henkilöt
Juri Prilukov

Juri Aleksandrovitš Prilukov (, s. 14. kesäkuuta 1984 Sverdlovsk) on venäläinen uimari, joka on erikoistunut pitkien matkojen vapaauinteihin. Hän on viisinkertainen Euroopan-mestari pitkällä radalla (lisäksi hänellä on yksi hopea), kahdeksankertainen Euroopan-mestari lyhyellä radalla (lisäksi kaksi hopeaa), nelinkertainen maailmanmestari lyhyellä radalla (lisäksi yksi hopea) sekä kaksinkertainen hopea- ja pronssimitalisti pitkän radan MM-kilpailuissa. Hänellä on myös hallussaan kolme Euroopan ennätystä. Kesäolympialaisissa 2004 Prilukov oli kuudes 400 metrin vapaauinnissa ja neljäs 1 500 metrin vapaauinnissa. == Lähteet == * Profiili L'Équipe.fr:ssä ===Viitteet=== Luokka:Venäläiset uimarit Luokka:Vuonna 1984 syntyneet Luokka:Elävät henkilöt
Jarkko Jokelainen

Jarkko Jokelainen (s. 19. heinäkuuta 1970), taiteilijanimeltään Jay Burnside, on suomalainen toimittaja ja The Flaming Sideburns -yhtyeen rumpali. Hän on soittanut yhtyeessä vuodesta 1995 eli sen perustamisesta saakka. Aiemmin Jokelainen oli soittanut rumpuja yhtyeissä God's Lonely Men (1983–1991), Lowdown Shakin' Chills (1992–1994), The Kowalskis (1994–1995) ja The Unhinged (1994–1995). Jokelainen työskentelee Helsingin Sanomien musiikkitoimittajana. 1990-luvulla hän oli rocklehti Junglen päätoimittaja. Ennen Junglea hän julkaisi pienlehteä nimeltä Subterranean Jungle. == Teokset== * ==Lähteet== ==Aiheesta muualla== * Luokka:Suomalaiset rockmuusikot Luokka:Suomalaiset rumpalit Luokka:Suomalaiset toimittajat Luokka:Vuonna 1970 syntyneet Luokka:Elävät henkilöt
Cebu (kaupunki)

Cebu on kaupunki Cebun saarella Filippiineillä. Cebun metropolialue, jota kutsutaan nimeltä Metro Cebu, on Filippiinien toiseksi tärkein kaupunkikeskus heti Metro Manilan jälkeen. Cebun pinta-ala 315 km² ja väkiluku (2010) on 866 171, mutta suurkaupunkialueella asuu kaksi ja puoli miljoonaa ihmistä. == Lähteet == == Aiheesta muualla == Luokka:Filippiinien kaupungit
Diglossia

Diglossiaksi kutsutaan kielitieteen alalla tilannetta, jossa yhteiskunnassa puhutaan samanaikaisesti kahta (yleensä läheistä sukua olevaa) eri kieltä. Kielistä toista käytetään virallisissa yhteyksissä sekä hallinnossa, ja sillä on korkeampi status, kun taas toinen, yleensä paikallinen kieli, on kansan jokapäiväisessä käytössä. Usein korkeammasta kielestä suodattuu paikalliseen kieleen sanoja sekä kieliopillisia muotoja, joskin yleensä hieman muunnettuna. Diglossia liittyy kielen ja yhteiskunnan suhteeseen, ja kuuluu näin ollen sosiolingvistiikan alaan. Käsitteestä erotetaan yleensä vielä endoglossinen ja eksoglossinen diglossia. Endoglossisessa diglossiassa saman kielen eri variaatioilla on omat käyttötilanteensa. Esimerkki tästä on arabia (murteet ja standardiarabia eli koraaniarabia). Eksoglossisessa diglossiassa kahdella eri kielellä on omat käyttötilanteessa kuten esimerkiksi Paraguayssa (espanja ja guarani). == Etymologia == Termin diglossia keksijänä pidetään kreikkalaista kielitieteilijä Ioannis Psycharista. Alun perin ranskan kieleen käännetty termi on käännös kreikan sanasta διγλωσσία, ’kaksikielisyys’. == Lähteet == == Aiheesta muualla == Luokka:Murteentutkimus Luokka:Sosiolingvistiikka
Aleksander Stavre Drenova

Aleksander Stavre Drenova (11. huhtikuuta 1872, Drenova – 1947, Drenova) oli albanialainen runoilija, joka käytti kirjailijanimeä Asdreni. Hän muun muassa kirjoitti sanat maansa kansallislauluun Hymni i Flamurit (). Drenova syntyi Drenovan kylässä, lähellä Korçëa ja opiskeli kotikylänsä kreikankielisessä koulussa. Hänen isänsä kuoli pojan ollessa 13-vuotias. Drenova muutti samoihin aikoihin Bukarestiin, Romaniaan. Drenova julkaisi vuonna 1904 maansa kansallissankarille Skanderbegille omistetun kokoelmansa Rreze dielli, joka koostui 99 runosta. Hänen toinen kokoelmansa oli Ëndrra e lotë (1912) ja kolmas Psallme murgu (1930). Vuonna 1937 ilmestyi Kambana e Krujës. Viimeiset vuotensa Drenova asui Romaniassa, mutta kuoli synnyinkylässään Drenovassa. Luokka:Albanialaiset runoilijat Luokka:Kansallislaulujen sanoittajat Luokka:Vuonna 1872 syntyneet Luokka:Vuonna 1947 kuolleet